*Tämä artikkeli käsittelee laulajaa. Etunimestä kertoo artikkeli Ellinoora (nimi).*

**Anni Ellinoora Leikas** (s. 26. tammikuuta 1994 Oulu, tunnetaan taiteilijanimellä **Ellinoora**) on suomalainen laulaja-lauluntekijä. Hänet on palkittu yhteensä neljällä Emma-palkinnolla, mukaan lukien Vuoden artisti -palkinnolla vuonna 2022. Hän on myös historian viimeinen Vuoden naissolisti -Emmalla palkittu artisti. 

Ellinoora on julkaissut kolme menestysalbumia: Villi lapsi (2016), Vaaleanpunainen vallankumous (2019) sekä Viimeinen romantikko (2021). Hänen tunnetuimpia kappaleitaan ovat muun muassa "Leijonakuningas", "Bäng Bäng typerä sydän", "Dinosauruksii", "Carrie" ja "Elefantin paino". Hänen kappaleitaan on striimattu yli 155 miljoonaa kertaa Spotifyssa. 

Syksyllä 2022 Ellinoora oli mukana Mestarit-jäähallikiertueella yhdessä Kaija Koon, Jenni Vartiaisen ja Vesalan kanssa.

Ura
---

### Levytyssopimus ja esikoissingle (2011–2014)

Ellinoora sai levytyssopimuksen Warner Music Finlandin kanssa joulukuussa 2011 ollessaan 17-vuotias. Samoihin aikoihin hän oli aikeissa osallistua The Voice of Finland -kilpailun ensimmäiselle kaudelle mutta perui osallistumisensa levytyssopimuksen myötä. Keväällä 2013 hän valmistui ylioppilaaksi Madetojan musiikkilukiosta, ja saman vuoden syksyllä hän aloitti opinnot Helsingin Pop & Jazz Konservatoriossa.

Elokuussa 2013 julkaistiin hänen esikoissinglensä "Sellainen mies". Kappaleen ovat säveltäneet tanskalaiset Kristian Martinsen, Louise Dubiel ja Annette Heick, ja sen sanoituksen teki Iisa Pykäri. Sittemmin kappale on poistettu myynnistä ja streamauskanavista, sillä Ellinoora halusi julkaista vain itse säveltämäänsä ja sanoittamaansa musiikkia.

Toukokuussa 2015 hänestä tuli HMC Publishing -yhtiön housewriter. Ellinoora on tehnyt kappaleita artisteille JVG, Roope Salminen ja koirat, Lauri Tähkä, Kaija Koo ja Stig. Ellinooran omilla kappaleilla ovat vierailleet Eetu ("Bäng Bäng typerä sydän"), Gasellit ("Aatelisii") ja Juha Tapio ("Hiljaisii Heeroksii")

### Uusi alku, *Villi lapsi* (2015–2016)

Ellinooran, Väinö Walleniuksen ja Samuli Sirviön ensimmäinen yhteistyöntulos, kappale "Ei hävittävää (AEIOUAO)", julkaistiin singlenä 27. helmikuuta 2015. Esikoisalbumin kappaleista suurin osa on Ellinooran ja Sirviön tekemiä, kuten singleinä julkaistut "Minä elän", "Carrie", "Leijonakuningas", "Rakkauden kesä" ja "Elefantin paino". Esikoisalbumi *Villi lapsi* julkaistiin 16. syyskuuta 2016. Se saavutti heinäkuussa 2016 jo ennakkoon kultalevyrajan, kun siltä ennakkoon julkaistujen singlejen suoratoistoluvut ylittivät kymmenen miljoonan.

Tuplaplatinaa myyneeltä *Villi lapsi* -albumilta julkaistuista singleistä "Carrie" on ylittänyt platinalevyrajan sekä "Leijonakuningas" ja "Elefantin paino" tuplaplatinarajan. Villi lapsi -albumi kohosi Suomen virallisen albumilistan kärkisijoille toiseksi ja se oli Levykauppa Äxän myydyin levy.

### *Vaaleanpunainen vallankumous* (2017–2020)

Suomen musiikkikustantajat valitsi Ellinooran vuoden 2017 kevyen musiikin tekijäksi syyskuussa 2017. Samassa tilaisuudessa esikoisalbumin kappale "Elefantin paino" valittiin vuoden 2017 kappaleeksi.

Vuonna 2017 Ellinoora vieraili JVG:n "Sitä säät mitä tilaat"- ja Roope Salminen & Koirat -yhtyeen "Tanssi se ulos" -singleillä. Keväällä 2017 Ellinoora oli mukana myös *Anssi Kela ja isot biisit* -televisio-ohjelmassa, jossa hän versioi Ultra Bran kappaleen "Minä suojelen sinua kaikelta".

Lokakuun 2017 lopussa Ellinoora julkaisi tulevan toisen albuminsa ensimmäisen singlen "Glitteri". Albumilta julkaistiin singleinä myös kappaleet "Nartut" 23. helmikuuta 2018, "Bäng bäng typerä sydän" 1. kesäkuuta 2018, "Sinä 4ever" 25. tammikuuta 2019 ja "Aatelisii" 5. heinäkuuta 2019.

Toukokuussa 2018 julkaistiin Ellinooran esittämä mainoslaulu Fazerin Sininen -suklaalle. "Sininen hetki" pohjautuu Martti Pohjalaisen 1970-luvulla säveltämään, aiemmin käytettyyn mainoslauluun. Uuden version Ellinoora on tehnyt yhdessä tuottajansa Samuli Sirviön kanssa.

Syksyllä 2018 Ellinoora oli yksi *Vain elämää* -televisiosarjan yhdeksännen tuotantokauden artisteista. Ellinooran varioimat kappaleet "Funeral Song" (The Rasmus) ja "Aina kuin Aira" (Pyhimys) nousivat Spotify-listan kärkisijoille ensimmäiseksi ja toiseksi.

Ellinooran toinen studioalbumi, jo ennakkoon platinaa myynyt *Vaaleanpunainen vallankumous* julkaistiin 30. elokuuta 2019. Aiemmin julkaistujen singlejen lisäksi albumi sisältää seitsemän uutta kappaletta. Se nousi heti ilmestyttyään Suomen virallisen albumilistan ensimmäiseksi ja oli albumilistalla yli vuoden.

Joulukuussa 2019 Ellinoora julkaisi Juha Tapion kanssa yhteissinglen "Hiljaisii heeroksii", joka esitettiin ensimmäisen kerran Yle TV1:n Linnan jatkot -lähetyksessä.

Vuoden 2020 Emma-gaalassa Ellinoora palkittiin vuoden naissolistin Emma-patsaalla.

### *Viimeinen romantikko* (2021–2022)

Ellinooran kolmas albumi *Viimeinen romantikko* julkaistiin 24. syyskuuta 2021. Ellinooran mukaan se on "ultimaattinen poplevy", jonka hän on aina halunnut tehdä. Albumi päätti tarinan, jota oli kerrottu jo hänen edellisillä albumeillaan. *Viimeinen romantikko* nousi ensimmäiselle sijalle Suomen virallisella albumilistalla ja fyysisellä albumilistalla. Sen marraskuussa 2020 julkaistu ensimmäinen single "Dinosauruksii" ylsi radiolistan kärkeen ja singlelistan sijalle kuusi. Kappale lähentelee tuplaplatinarajaa.

Ellinoora julkaisi toukokuussa 2022 "2step"-nimisen duettokappaleen yhdessä Ed Sheeranin kanssa. Sheeran tekee kappaleestaan lokalisoituja versioita, jossa vieraileva ulkomainen artisti laulaa yhden säkeistön äidinkielellään ja Ellinoora siis suomeksi. Ellinoora laulaa yksin yhden itse kirjoittamansa säkeistön suomeksi, adlib-osuudet sekä stemmaäänen Sheeranin laulamissa englanninkielisissä kertosäkeissä. Kappale julkaistiin suoratoistopalveluissa 4. toukokuuta. Se on ylittänyt platinarajan.

Syksyllä 2022 Ellinoora teki yhteiskiertueen yhdessä Kaija Koon, Paula Vesalan ja Jenni Vartiaisen kanssa.

### Neljäs albumi (2023–)

Vuonna 2023 Ellinoora kertoi työstävänsä neljättä albumiaan, jonka työnimi on "Retro". 

Ellinoora oli mukana keväällä 2023 kuvatussa Vain elämää -tv-sarjassa, joka esitettiin Nelosella ja Ruudussa syksyllä 2023. Ohjelman myötä julkaistu Ellinooran versio Anna Puun "Matkalla"-kappaleesta nousi Spotifyn neljänneksi suosituimmaksi kappaleeksi sekä kasvoi valtavaksi TikTok-ilmiöksi. Kappale on ylittänyt platinarajan.

Hän on pitänyt keikkataukoa vuoden 2023 ja jatkaa esiintymisiään vuonna 2024. "Ellinoora 30" -nimellä kulkeva kiertue alkaa kolmella perättäisellä keikalla Helsingin Tavastialla, joista ensimmäinen osuu artistin 30-vuotissyntymäpäivään.

Julkaisut
---------

*Pääartikkeli: Ellinooran diskografia*
### Studioalbumit

* *Villi lapsi* (2016, tuplaplatina)
* *Vaaleanpunainen vallankumous* (2019, tuplaplatina)
* *Viimeinen romantikko* (2021)

Lähteet
-------

1. ↑  Vieraana Ellinoora *Yle Areena*.  27.2.2015. Viitattu 14.4.2017.
2. ↑  Hoimela, Leeni: Tyttö, joka sanoi ei.  *Me Naiset*, 3.3.2016, nro 9.
3. ↑  Rintala, Mirja: Ellinoora kirjoittaa itse laulunsa *medioulu.fi*.  21.9.2015.  Arkistoitu 5.1.2016. Viitattu 27.12.2015.
4. ↑  Arkisto – Emma Gaala *emmagaala.fi*. Viitattu 5.5.2023.
5. 1 2  ELLINOORA *Warner Music Live*. Viitattu 5.5.2023.
6. ↑  MESTARIT – KAIJA KOO, VESALA, ELLINOORA & JENNI VARTIAINEN *mestaritkiertue.fi*. Viitattu 5.5.2023.
7. ↑  Musiikilla nimi tunteille *Forum24.fi*.  18.9.2012. Viitattu 27.12.2015.  [vanhentunut linkki]
8. 1 2 3 4  Rytkönen, Annika: Voice of Finlandin väliin jättänyt laulaja Ellinoora: "Pitää olla peloton" *Iltalehti*.  2.3.2015. Viitattu 27.12.2015.
9. ↑  Vapaus, Teppo: Oma ääni ratkaisee.  *Soundi*, 2016, nro 8.
10. ↑  Hannus, Tanja: Madetojan musiikkilukio (Arkistoitu 7.1.2016) *Yle Uutiset*.  20.5.2013.  Arkistoitu 7.1.2016. Viitattu 27.12.2015.
11. 1 2  Ellinoora julkaisi esikoissinglen *Kaleva*.  23.8.2013. Viitattu 27.12.2015.
12. ↑  Ei hävittävää (AEIOUAO) *Fono.fi-äänitetietokanta*. Viitattu 27.12.2015.
13. ↑  Ei hävittävää (AEIOUAO) - Single *Apple Music*.  27.2.2015. Viitattu 27.12.2015.
14. ↑  Minä elän *Fono.fi-äänitetietokanta*. Viitattu 27.12.2015.
15. ↑  Carrie *Fono.fi-äänitetietokanta*. Viitattu 27.12.2015.
16. ↑  Leijonankuningas *Fono.fi-äänitetietokanta*. Viitattu 29.6.2016.
17. ↑  Huippusuosittu Ellinoora julkaisi tänään uuden singlen "Rakkauden kesä" *Warner Music Live*.  29.6.2016.  Arkistoitu 14.8.2016. Viitattu 29.6.2016.
18. ↑  Ellinoora: Ellinoora, 17. heinäkuuta 2016 *Facebook*.  17.7.2016. Viitattu 21.8.2016.
19. ↑  Ellinoora *Warner Music Fin*.  2017. Viitattu 17.11.2020.
20. ↑  Malline:Ifpi
21. ↑  Ellinooran Elefantin paino valittiin vuoden biisiksi *Keskisuomalainen*.  12.9.2017. Viitattu 14.7.2019.
22. ↑  Rautio, Samppa: Biisianalyysissä Sitä säät mitä tilaat: JVG näyttää herkän puolen Ellinooran tukemana *YleX*.  26.2.2017. Viitattu 30.10.2017.
23. ↑  Hopi, Anna: Roope Salminen ja Ellinoora tekivät yhdessä voimabiisin, jossa on tärkeä sanoma - kuuntele *Voice.fi*.  26.4.2017. Viitattu 30.10.2017.
24. ↑  Martela, Olli: Suomihitit uuteen uskoon - kumpi onnistui paremmin, Anssi Kela vai Ellinoora? *Iltalehti*.  20.3.2017. Viitattu 30.10.2017.
25. ↑  Suomalainen, Ninni: Biisiesittelyssä Glitteri: Ellinoora kyseenalaistaa cooliuden merkityksen *YleX*.  27.10.2017. Viitattu 30.10.2017.
26. ↑  Wetterstrand, Ninni: Biisiesittelyssä Nartut: Ellinoora huutaa asenteella siitä, kuinka naisten pitäisi pitää toistensa puolia *YleX*.  23.2.2018. Viitattu 12.4.2020.
27. ↑  Ellinoora julkaisi upean duettobiisin kiinnostavan uuden popartistin kanssa! *Warner Music*.  1.6.2018.  Arkistoitu 12.4.2020. Viitattu 12.4.2020.
28. ↑  Moilanen, Emmi: 'Haluan uskoa, että ikuista rakkautta on vielä' - Ellinooran uusi kappale on vastaisku nykyajalle *Iskelmä*.  25.1.2019. Viitattu 12.4.2020.
29. ↑  Vainio, Vilja: "Tääl on vaa ihmisii Teini-ikään jämähtäneit aikuisii" – Ellinoora julkaisi uuden kappaleen, jollaa feattaa Gasellit *Rumba*.  5.7.2019. Viitattu 12.4.2020.
30. ↑  Fazerin Sininen ja Ellinoora ylpeänä esittävät: Sininen hetki *Fazer*.  Arkistoitu 16.6.2018. Viitattu 16.6.2018.
31. ↑  Välähdys työmatkalla jäi historiaan – näin syntyi Fazerin Sinisen legendaarinen kappale Sininen hetki *Fazer*.  Arkistoitu 26.10.2021. Viitattu 16.6.2018.
32. ↑  Vain elämää -tähdet suuntaavat Hirvensalmelle – mukana Pepe Willberg, Pyhimys, Evelina, Tuure Kilpeläinen, Anne Mattila, Ellinoora ja Lauri Ylönen *Nelonen*.  5.6.2018. Viitattu 16.6.2018.
33. ↑  Vain elämää: Ellinooran koskettava lapsikuoroesitys saa tunteet pintaan - "Vanhat herrat tirautteli vähän sinne tänne" *Iltalehti*. Viitattu 19.10.2018.
34. ↑  Vainio, Vilja: Vaaleanpunainen vallankumous alkoi eilen – Ellinoora julkaisi samalla myös useita lyriikkavideoita, jotka voit katsoa täältä *Rumba*.  31.8.2019. Viitattu 12.4.2020.
35. ↑  Suomen virallinen lista albumit *ifpi.fi*.  viikko 36, 2019. Viitattu viikko 36, 2019.
36. ↑  Ellinooran ja Juha Tapion uusi kappale Hiljaisii Heeroksii on omistettu suomalaisille arjen sankareille *Yle*.  29.11.2019. Viitattu 12.4.2020.
37. ↑  Mettänen, Heli: Tämä saattoi jäädä televisionkatsojalta näkemättä! Ellinoora häkeltyi Vuoden naissolisti -Emmasta – työnsi kätensä kakkuun *Iltalehti*.  9.2.2020. Viitattu 11.2.2020.
38. ↑  Kujanpää, Lauri: Disney-elokuvilla oli valtava merkitys Ellinooraan - tosielämässä kiinnostavat toisenlaiset tarinat *Voice.fi*.  24.9.2021. Bauer Media. Viitattu 21.10.2021.
39. ↑  Ellinoora – Viimeinen romantikko *Suomen virallinen lista*. Musiikkituottajat – IFPI Finland. Viitattu 21.10.2021.
40. ↑  Hätinen, Jukka: Ellinoora miettii maailmanloppua – kuuntele uusi single! *Rumba*.  20.11.2020. Pop Media. Viitattu 21.10.2021.
41. ↑  Ellinoora – Dinosauruksii *Suomen virallinen lista*. Musiikkituottajat – IFPI Finland. Viitattu 21.10.2021.
42. ↑  Musiikki | Ellinoora laulaa Ed Sheeranin uudella singlellä, kun maailman menestynein poptähti tykästyi suomalaisartistin tyyliin: "Pinkillä tytöllä oli hyvä vibe" *Helsingin Sanomat*.  28.4.2022. Viitattu 28.4.2022.
43. ↑  Vedenpää, Ville; Mankkinen, Jussi: Mestarit Areenalla tekee paluun, mutta nyt esiintyy uusi naiskokoonpano – "Tämä on ainutlaatuinen tilaisuus yhdistää eri sukupolvia musiikillisesti" *Yle Uutiset*.  28.3.2022. Viitattu 21.10.2022.
44. ↑  ELLINOORA *Warner Music Live*. Viitattu 8.1.2024.
45. ↑  ELLINOORA 30 -KIERTUE LAAJENEE KOKO SUOMEN MITTAISEKSI! *Warner Music Live*. Viitattu 8.1.2024.
46. ↑  Spotify *open.spotify.com*. Viitattu 8.1.2024.
47. ↑  Emilia Saloranta: Ellinoora kertoo nyt, miksi häntä ei nähty kesän keikoilla – kollegat pitivät huonona ideana *Ilta-Sanomat*.  25.8.2023. Viitattu 26.8.2023.
48. ↑  ELLINOORA 30 -KIERTUE LAAJENEE KOKO SUOMEN MITTAISEKSI! *Warner Music Live*. Viitattu 8.1.2024.

Aiheesta muualla
----------------

* Ellinoora Facebookissa
* Ellinoora *MusicBrainzissa*.  (englanniksi)
* Kuusi kuvaa Ellinooran elämästä 13.2.2022 Yle Radio 1

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet
* Yle

 |

 |